**Sopronnémeti Község Önkormányzata Képviselő-testülete**

**Sopronnémeti, Petőfi u. 22.**

Tel./Fax.: 96/285-394 e-mail: sopronnemeti@freemail.hu

S/182-13/2018.ny.

**J e g y z ő k ö n y v**

Készült Sopronnémeti Község Önkormányzata Képviselő-testületének 2018. december 11-én 18órai kezdettel az Önkormányzat tanácskozó termében tartott közmeghallgatásról.

Jelen vannak:

Bognár Sándor polgármester

Kocsis Józsefné

Paál Szabolcs

Vargáné Bella Éva képviselő

Szabóné Németh Mária alpolgármester bejelentette távolmaradását.

Farádi Közös Önkormányzati Hivatal:

Pálfi Zoltánné jegyző

Lakossági résztvevő: 1 fő

Bognár Sándor polgármester köszönti a közmeghallgatáson résztvevőket, megállapítja, hogy a Képviselő-testület 5 tagjából jelen van 4 fő, a közmeghallgatás határozatképes. Jegyzőkönyv-hitelesítőnek javasolja Vargáné Bella Éva és Paál Szabolcs képviselőt. Kéri, aki egyetért a javaslattal, kézfeltartással jelezze.

A szavazásban résztvevő képviselők száma 4 fő.

A képviselő-testület 4 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 101/2018. (XII.11.)**

A képviselő-testület jegyzőkönyv-hitelesítőnek Paál Szabolcs és Vargáné Bella Éva képviselőt megválasztja.

Felelős: Bognár Sándor polgármester

Határidő: azonnal

Bognár Sándor polgármester: A Magyarország helyi önkormányzatairól szóló 2011. évi CLXXXIX. törvény előírja, hogy a képviselő-testület évente legalább egyszer előre meghirdetett közmeghallgatást tart, amelyen a lakosság és a helyben érdekelt szervezetek képviselői a helyi közügyeket érintő kérdéseket, javaslatokat tehetnek. Ennek most teszünk eleget.

Bognár Sándor polgármester javaslatot tesz a közmeghallgatás napirendjére.

Napirend:

1. A 2018. évi eredmények
2. Rendezvényeink
3. Szociális támogatások
4. Jövőbeni tervek

A szavazásban résztvevő képviselők száma 4 fő.

A képviselő-testület 4 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 102/2018. (XII.11.) határozata**

A képviselő-testület elfogadja a napirendre tett javaslatot.

Felelős: Bognár Sándor polgármester

Határidő: azonnal

Napirend tárgyalása:

1. A 2018. évi eredmények

Bognár Sándor polgármester:

* A legfontosabb feladat minden önkormányzat számára a kötelezően előírt feladatok ellátása. Ennek minden évben, így idén is eleget tettünk. Ha lehetőségünk engedi, ettől többet is vállalunk.
* TOP pályázaton Bősárkány és Farád községgel közösen nyertünk támogatást középületek energetikai korszerűsítésére. A napelem-rendszer üzembe helyezése megtörtént.
* VP pályázaton a külterületi utak karbantartására adtunk be pályázatot Farád és Acsalag községgel. A támogatói okirat megérkezett, a gép vásárlását jövőre tervezzük.
* A Bethlen Gábor Pályázati Alap 600 ezer forinttal támogatta a testvértelepülési találkozót.
* A Leader pályázatok elbírálása még nem történt meg.
* Szociális tűzifa vásárlására 690 ezer forint támogatásban részesültünk, a téli rezsicsökkentésre is megérkezett a támogatási összeg, 468 ezer forint.
* A könyvtárban a fűtéskorszerűsítést önerőből végeztük el.
* Fénydekorációt készíttettünk a község 700. évfordulójára.
* A Rákóczi utca járdahibájának kijavítása megtörtént.
* Hét közmunkásunk volt, most már csak kettő van. A többiek munkát, illetve képzést vállaltak.
* A falugondnok májusban felmondott. Azóta már a harmadik jelölt van nálunk. A jelenlegi közalkalmazott jogviszonya november 1-jén kezdődött, vállalta a képzettség megszerzését.
1. Rendezvényeink

Bognár Sándor polgármester:

* Farsangi mulatság február 17-én
* Majális, gyermeknap május 19-én
* Hagyományőrző találkozó június 30-án
* Testvértelepülési találkozó július 6-án
* Szüreti mulatság október 6-án
* Vöröskeresztes nap október 13-án
* Idősek napja november 16-án
* Mikulás-est december 5-én

Sorra kerül még

* Falukarácsony december 22-én
* Szilveszteri mulatság december 31-én.

Ezeken kívül az év során, márciustól kezdve havi gyakorisággal „Iránytű az egészséghez” és „SWITCH, gondolkodásmód egy boldogabb jövőért” klub tartására került sor az EFOP-3-7.3 pályázat keretében.

Az EFOP-1.5.2-16-2017-00025 pályázatunk keretében november hónapban három napos képzésre és egy munkaerő-piaci tanácsadásra került sor, melyen a lakosságból több személy vett részt.

A helyi rendezvényeken kívül részt vettünk a testvértelepülések rendezvényein is.

1. Szociális támogatások

Bognár Sándor polgármester felolvassa a támogatások formáját és a juttatott összegeket.

(A támogatásokat tartalmazó táblázat a jegyzőkönyv melléklete.)

1. Jövőbeni tervek

Bognár Sándor polgármester:

* Farád és Acsalag községgel együtt pályázati támogatásban részesülünk nagy teljesítményű traktorra és hozzátartozó eszközökre. Jövő évben sor kerül a beszerzésre.
* A focipályán lévő sportöltöző helyett komplett épületegyüttesre elkészültek a tervek, öltözők, vizes blokk, színpad kialakítását szeretnénk megvalósítani.
* Csorna városának tartoztunk még a korábbi szociális társulásban keletkezett 700 ezer forinttal, ezt kifizettük, rendkívüli támogatás iránti kérelmet erre már nem lehetett benyújtani. A beledi társulásnak fennálló tartozásra viszont még be lehetett nyújtani az igényt, várjuk a pályázat elbírálását.
* A Szabó-házi istálló felújítását pályázati támogatásból szeretnénk megvalósítani, egy zárt piac kialakítása lenne a cél a hátsó részében.
* Egy új ágaprító gép beszerzését is meg kellene valósítani, nem konzorciumban, hanem egyedül.
* A könyvtár épület külső részét is fel kellene újítani.
* A szociális bérlakások udvarára már régóta tervezünk egy kocsi-beállót.
* Az EFOP-1.5.2-16 pályázat keretében jövő évben négy rendezvényt kell tartanunk.
* Folytatjuk jövőre is a település szépítését. Jelenleg csak két közmunkásunk van, jövőre sem várhatunk többet. A tuják helyett más növények telepítésére kell gondolnunk.

Kérdés, hozzászólás van-e?

Paál Szabolcs képviselő megjegyzi, hogy a Kossuth utcában összevisszaság van a növények telepítését illetően.

Bognár Sándor polgármester válaszában kifejti, hogy a Kossuth utcát kertépítők tervezték, azóta is több kertépítő mérnök megnézte, eddig mindenkinek tetszett.

Kérem, amennyiben elfogadják a közmeghallgatáson elhangzottakat, kézfeltartással jelezzék.

A szavazásban résztvevő képviselők száma 4 fő.

A képviselő-testület 4 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 103/2018. (XII.11.) határozata**

A képviselő-testület elfogadja a közmeghallgatáson elhangzottakat.

Felelős: Bognár Sándor polgármester

Határidő: azonnal

kmf.

Bognár Sándor Pálfi Zoltánné

polgármester jegyző

Vargáné Bella Éva Paál Szabolcs

jegyzőkönyv-hitelesítő